ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3390/02

υποβολή: Carlos Bautista Ojeda (Verts/ALE) προς την Επιτροπή

(28 Νοεμβρίου 2002)

Θέμα: Δυσκολίες στην καλλιέργεια καστανιάς

Η παραγωγή κάστανων διαδραματίζει περιθωριακό ρόλο στον τομέα των ξηρών καρπών και, αντίθετα προς τις άλλες παραγωγές του τομέα αυτού, δεν λαμβάνει καμιά άμεση ενίσχυση από την ΚΑΠ. Αναμφισβήτητα οι καστανιές έχουν πολύ σημαντικό ρόλο σε οικονομικό, κοινωνικό και περιβαλλοντικό επίπεδο στις παραγωγικές περιοχές. Η καστανιά έχειψηλότατη περιβαλλοντική αξία, αλλά, λόγω της ξηρασίας, των ασθενειών που την πλήττουν και το χαμηλό εισόδημα από την σοδιά της, μαζί με τις αστική πίεση που ασκείται και την κερδοσκοπία λόγω άλλων καλλιεργειών προς τις οποίες διατίθεται κοινοτική ενίσχυση, η διατήρησή της κινδυνεύει.

Αυτή τη στιγμή ο τομέας αυτός διέρχεται κρίση με μεγάλη πτώση της παραγωγής. Στην Huelva, επαρχία της Αυτόνομης Περιφέρειας Ανδαλουσίας, συλλέχθηκαν μόλις 700 000 κιλά όταν η κανονική παραγωγή φθάνει περίπου τα 6 εκατ. κιλά, σε 5 000 εκτάρια καλλιεργούμενου δάσους.

Γνωρίζει η Επιτροπή την σοβαρή και δύσκολή κατάσταση που αντιμετωπίζει η παραγωγή αυτή· Σε περίπτωση καταφατικής απάντησης, προβλέπει η Επιτροπή ειδικές δράσεις για να διατηρηθεί ηψηλή αξία αυτής της παραγωγής· Εάν όχι, γιατί·

Απάντηση του κ. Fischler εξ ονόματος της Επιτροπής

(8 Ιανουαρίου 2003)

Η Επιτροπή είναι ενήμερη των προβλημάτων που αντιμετωπίζει ο τομέας της παραγωγής κάστανων που φαίνεται να θέτει δυσκολίες οικονομικής, περιβαλλοντικής και κοινωνικής φύσης σε παραγωγούς της επαρχίας Huelva.

Η Κοινότητα προβλέπει ορισμένα μέσα για τη βελτίωση της κατάστασης αυτής.

Παρόλο που τα κάστανα δεν καλύπτονται από τα ειδικά μέτρα για τους καρπούς με κέλυφος που προβλέπονται στον τίτλο ΙΙα του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς οπωροκηπευτικών(1), οικονομική ενίσχυση για τη βελτίωση της παραγωγής και της εμπορίας είναι διαθέσιμη μέσω των επιχειρησιακών προγραμμάτων των ταμείων που προβλέπονται από τον κανονισμό (ΕΚ) αριθ. 2200/96 του Συμβουλίου της 28ης Οκτωβρίου 1996 για την κοινή οργάνωση της αγοράς οπωροκηπευτικών(2).

Επιπλέον, οικονομική βοήθεια για να ενισχυθεί ο σημαντικός περιβαλλοντικός και κοινωνικός ρόλος της παραγωγής κάστανων μπορεί να ληφθεί μέσω των μέτρων αγροτικής ανάπτυξης.

(1) ΕΕ L 118 της 20.5.1972, όπως τροποποιήθηκε από τον κανονισμό της Επιτροπής (ΕΚ) αριθ. 1363/95, της 15ης Ιουνίου 1995, ΕΕ L 132 της 16.6.1995.

(2) ΕΕ L 297 της 21.11.1996, όπως τροποποιήθηκε από τον κανονισμό της Επιτροπής (ΕΚ) αριθ. 911/2002, της 30ης Μαΐου 2002, ΕΕ L 142 της 31.5.2002.
ΓΡΑΠΤΗ ΕΡΩΤΗΣΗ P-2467/02

υποβολή: Paulo Casaca (PSE) προς την Επιτροπή

(29 Αυγούστου 2002)

Θέμα: Ενίσχυση C35/02 — Προσαρμογή του εθνικού φορολογικού συστήματος στα ιδιαίτερα χαρακτηριστικά της Αυτόνομης Περιφέρειας των Αζορών

Ζητώ και πάλι από την Επιτροπή να απαντήσει στην ερώτησή μου E-1703/02(1), δεδομένου ότι, αντί για απάντηση, έλαβα απλώς το εξής σχόλιο: Η αίτηση του κυρίου βουλευτού θα εξετασθεί βάσει του κανονισμού (ΕΚ) αριθ. 1049/2001(2) του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.

Εννοείται ότι έθεσα την ανωτέρω ερώτηση στο πλαίσιο της εν λόγω νομοθεσίας — η οποία ισχύει από τις 3 Δεκεμβρίου 2001 — και εξακολουθώ να περιμένω απάντηση.

Πρόκειται για έγγραφα των οποίων η ύπαρξη δημοσιοποιήθηκε, με πρωτοβουλία της Επιτροπής, στην Επίσημη Εφημερίδα, ασφαλώς διότι δεν εφαρμόζονταν οι διατάξεις του άρθρου 4 του εν λόγω κανονισμού, τις οποίες άλλωστε ουδέποτε επικαλέστηκε η Επιτροπή.

Εν πάση περιπτώσει, εξακολουθώ να αναμένω απάντηση στην ερώτησή μου E-1703/02, φυσικά με βάση τον κανονισμό αριθ. 1049/2001.

(1) ΕΕ C 28 E της 6.2.2003, σελ. 129.

(2) ΕΕ L 145 της 31.5.2001, σελ. 43.

Απάντηση του κ. Monti εξ ονόματος της Επιτροπής

(4 Οκτωβρίου 2002)

Η Επιτροπή εξέτασε προσεκτικά το αίτημα του Αξιότιμου Μέλους του Κοινοβουλίου σχετικά με τη δυνατότητα πρόσβασης στην αλληλογραφία μεταξύ τωνπηρεσιών της και των πορτογαλικών αρχών στο πλαίσιο της προκαταρκτικής εξέτασης ενός καθεστώτος κρατικών ενισχύσεων. Δεν μπορεί όμως να επιβεβαιώσει ότι ένα τέτοιο αίτημα μπορεί να τύχει χειρισμού σύμφωνα με τον κανονισμό (ΕΚ) αριθ. 1049/2001 της 30ης Μαΐου 2001 σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, σύμφωνα με τις ενδεδειγμένες διαδικασίες.

Σχετικά, η Επιτροπή θα επικοινωνήσει στο προσεχές μέλλον με το Αξιότιμο Μέλος.
ΓΡΑΠΤΗ ΕΡΩΤΗΣΗ P-2848/02

υποβολή: Mara Valenciano Martnez-Orozco (PSE) προς την Επιτροπή

(4 Οκτωβρίου 2002)

Θέμα: Εξέλιξη της διαδικασίας επί παραβάσει 2000/4879

Επιστολή οχλήσεως (άρθρο 226) για το Διάταγμα της Κοινότητας της Μαδρίτης 34 1/1999 που εγκρίνει τον Κανονισμό της Κοινότητας της Μαδρίτης για την πρόληψη πυρκαϊών.

Μπορεί να αναφέρει η Επιτροπή σε ποιο στάδιο βρίσκεται η εν λόγω διαδικασία·

Μπορεί να αναφέρει η Επιτροπή εάν έλαβε κάποια απάντηση από την Κοινότητα της Μαδρίτης σχετικά με την ανωτέρω επιστολή οχλήσεως·

Ποια συγκεκριμένα μέτρα σκοπεύει να λάβει η Επιτροπή για την επίλυση του ανωτέρω θέματος ώστε να εξασφαλισθεί η εφαρμογή της κοινοτικής νομοθεσίας·

Απάντηση του κου Liikanen εξ ονόματος της Επιτροπής

(23 Οκτωβρίου 2002)

Η Επιτροπή είναι σε θέση να ενημερώσει τον αξιότιμο βουλευτή ότι οι ισπανικές αρχές, σε απάντηση της προειδοποιητικής επιστολής που τους απευθύνθηκε, βάσει του άρθρου 226 της συνθήκης ΕΚ, κοινοποίησαν στις 26 Ιουλίου 2002, στο πλαίσιο της διαδικασίας κοινοποίησης που θέσπισε η οδηγία 98/34/CE(1), ένα νέο νομοσχέδιο το οποίο προβλέπει ιδίως την κατάργηση του διατάγματος 341/1999 της Κοινότητας της Μαδρίτης και με το οποίο εγκρίνεται ο κανονισμός για την πρόληψη των πυρκαγιών.

Η τρίμηνη προθεσμία του status quo που προβλέπεται από την οδηγία 98/34/ΕΚ λήγει στις 28 Οκτωβρίου 2002. Στόχος της προθεσμίας αυτής είναι να δοθεί η δυνατότητα σταπόλοιπα κράτη μέλη και στην Επιτροπή να εξετάσουν κατά πόσο συμβιβάζεται το εν λόγω νομοσχέδιο με την κοινοτική νομοθεσία · οι ενδιαφερόμενοι κύκλοι μπορούν στη διάρκεια αυτής της περιόδου ναποβάλουν τη θέση τους σχετικά με το έγγραφο. Εάν η Επιτροπή ή ορισμένα κράτη μέλη εκτιμήσουν ότι το κείμενο παρουσιάζει ορισμένες πτυχές που μπορούν ενδεχομένως να δημιουργήσουν εμπόδια στην ελεύθερη κυκλοφορία των προϊόντων και οι οποίες δεν συμβιβάζονται με τους κανόνες της συνθήκης ΕΚ ή με την οδηγία 89/106/ΕΟΚ(2), έχουν το δικαίωμα να εκδώσουν εμπεριστατωμένη γνώμη για να ζητήσουν από την Ισπανία να προσαρμόσει τις επίμαχες διατάξεις στο κοινοτικό δίκαιο. Η Ισπανία είναιποχρεωμένη να απαντήσει στην εμπεριστατωμένη αυτή γνώμη.

Η Επιτροπή θα μεριμνήσει οπωσδήποτε για την ομαλή διεξαγωγή της διαδικασίας κοινοποίησης και θα φροντίσει να εκδώσουν οι ισπανικές αρχές το νομοθετικό κείμενο, εν ανάγκη τροποποιημένο, ώστε να εξασφαλιστεί η τήρηση της κοινοτικής νομοθεσίας.

(1) Οδηγία 98/34/ΕΚ του Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών — ΕΕ L 204 της 21.7.1998.

(2) Οδηγία 89/106/ΕΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών — ΕΕ L 40 της 11.2.1989.
ΓΡΑΠΤΗ ΕΡΩΤΗΣΗ E-3605/02

υποβολή: Helle Thorning-Schmidt (PSE)και Torben Lund (PSE) προς την Επιτροπή

(16 Δεκεμβρίου 2002)

Θέμα: Νομίσματα ευρώ και αλλεργία στο νικέλιο

Τα νομίσματα του ενός και των δύο ευρώ έχουν πολύψηλή περιεκτικότητα σε νικέλιο και το δίχρωμο σχέδιο που αποτελείται από δύο κράματα μετάλλων μετατρέπει τα νομίσματα σε γαλβανικά στοιχεία με έντονα διαβρωτικά χαρακτηριστικά όταν καθίστανται αγώγιμα λόγω επαφής με ιδρώτα. Αποδείχθηκε ότι αυτό προκαλεί αλλεργικές αντιδράσεις σε άτομα με αλλεργία στο νικέλιο.

Άτομα που εργάζονται σε τράπεζες, προσωπικό καταστημάτων κλπ. που έρχονται καθημερινά σε συχνή και άμεση επαφή με νομίσματα αποτελούν ιδιαίτερα εκτεθειμένη ομάδα, που διατρέχει τον κίνδυνο να αναπτύξει κάποτε αλλεργία στο νικέλιο. Επιπλέον, ενδέχεται να επιδεινωθεί η κατάσταση των ατόμων που ήδη έχουν αλλεργία στο νικέλιο.

Ποια μέτρα προτίθεται να λάβει η Επιτροπή για να καταπολεμήσει τις αρνητικές πτυχές που συνδέονται με την χρήση των νομισμάτων ευρώ· Μήπως η Επιτροπή έχει προβεί σε έρευνα σχετικά με τις επιπτώσεις που έχει στηνγεία η χρήση των σημερινών νομισμάτων ευρώ· Προτίθεται άραγε η Επιτροπή να αποσύρει τα σημερινά νομίσματα και να τα αντικαταστήσει με άλλα που δεν προκαλούν αλλεργικές αντιδράσεις·

Απάντηση του κ. Solbes Mira εξ ονόματος της Επιτροπής

(28 Ιανουαρίου 2003)

Η ερώτηση των Αξιότιμων Μελών αναφέρεται σε μελέτη που δημοσιεύθηκε στο περιοδικό Nature το Σεπτέμβριο του 2002, όπου εξετάστηκε η έκλυση νικελίου από νομίσματα ευρώ σε γαλβανικό περιβάλλον. Το συμπέρασμα των συντακτών της μελέτης είναι παραπλανητικό, δεδομένου ότι τα αποτελέσματα προκλήθηκαν με την επικόλληση νομισμάτων του ενός και των δύο ευρώ στο δέρμα ατόμων που πάσχουν από αλλεργία στο νικέλιο επί 48-72 ώρες. Μετά την παρέλευση του διαστήματος αυτού, παρουσίασαν αλλεργική αντίδραση. Δεδομένου ότι οι συνθήκες αυτές δεν αντανακλούν στο ελάχιστο τη συνήθη χρήση των νομισμάτων ευρώ, η Επιτροπή κρίνει ότι δεν χρειάζεται να αναθεωρήσει την άποψή της ότι η συνήθης χρήση των νομισμάτων ευρώ δεν αντιπροσωπεύει κανένα κίνδυνο για τους ευρωπαίους πολίτες. Ακόμη και η έκθεση στο νικέλιο των πολιτών που έρχονται σε συχνή επαφή με τα νομίσματα (π.χ. τραπεζοϋπάλληλοι και ταμίες) πόρρω απέχει από την έκθεση σε συνθήκες ανάλογες με εκείνες που χρησιμοποιήθηκαν στη δοκιμή, δεδομένου ότι το γαλβανικό περιβάλλον ενός νομίσματος μπορεί να δημιουργηθεί μόνο μέσω της μόνιμης επαφής με το ανθρώπινο δέρμα.

Η εισαγωγή των νομισμάτων ευρώ μείωσε από 75 % σε 15 % το ποσοστό περιεκτικότητας σε νικέλιο των νομισμάτων που κυκλοφορούν. Η Επιτροπή δεν έχει λάβει γνώση συγκεκριμένων περιστατικών ασθενών που πάσχουν από αλλεργία στο νικέλιο η οποία να ανάγεται ενδεχομένως στη συχνή επαφή τους με νομίσματα του ενός και των δύο ευρώ. Δενπάρχουν επίσης αποδείξεις πρόσφατης έξαρσης των αλλεργιών στο νικέλιο μεταξύ των ευρωπαίων πολιτών.

Πρόσφατη ανεξάρτητη μελέτη, η οποία διενεργήθηκεπό την εποπτεία του καθηγητή Pierre-Gilles de Gennes, βραβείου Νόμπελ Φυσικής, έδειξε ότι η ποσότητα νικελίου που εκλύεται από τα νομίσματα του ενός και των δύο ευρώ είναι σημαντικά μικρότερη από την αντίστοιχη των εθνικών νομισμάτων που χρησιμοποιούνταν πριν από την καθιέρωση του ευρώ.
ΓΡΑΠΤΗ ΕΡΩΤΗΣΗ P-2873/02

υποβολή: Mogens Camre (UEN) προς την Επιτροπή

(7 Οκτωβρίου 2002)

Θέμα: Οικονομική ενίσχυση της Ε.Ε. στην Παλαιστινιακή Αρχή

Εδώ και χρόνια η Ε.Ε. χορηγεί οικονομική ενίσχυση στην Παλαιστινιακή Αρχή με σκοπό να της επιτρέπει να εκτελεί τα καθήκοντά της, τα οποία θεωρούνται ως προϋπόθεση για την ειρηνική ανάπτυξη της περιοχής αυτής.

Στον ημερήσιο Τύπο δημοσιεύθηκε σειρά άρθρων όπουποστηρίζεται ότι ο Γιασέρ Αραφάτ ανέλαβε προσωπικά τη διαχείριση του μεγαλύτερου μέρους αυτής της ενίσχυσης, που προοριζόταν για την Παλαιστινιακή Αρχή και ότι ιδιοποιήθηκε μεγάλο μέρος των χρημάτων αυτών για προσωπική χρήση. Το Ευρωπαϊκό Κοινοβούλιο έλαβε μεταξύ άλλων αναφορές σχετικά με μεγάλες δυσκολίες που ανέκυψαν κατά την πραγματοποίηση χρηματοδοτούμενου από την Ε.Ε. σχεδίου κατασκευής νοσοκομείου στην παλαιστινιακή περιοχή. Τακτικά δημοσιεύονται στον διεθνή Τύπο πληροφορίες σύμφωνα με τις οποίες το έργο της Παλαιστινιακής Αρχής χαρακτηρίζεται από διαφθορά και ελλιπή εκτέλεση των καθηκόντων, που χρηματοδοτούνται με κονδύλια προερχόμενα από το εξωτερικό.

Είναι ευκταίο να διευκρινιστεί πόσα χρήματα έχει διαθέσει η Ε.Ε. κάθε χρόνο στην Παλαιστινιακή Αρχή. Είναι αποφασιστικής σημασίας να γνωστοποιηθεί κατά πόσο η Επιτροπή ελέγχει εάν τα χρήματα χρησιμοποιούνται όντως για τους προγραμματισμένους σκοπούς.

Μπορεί η Επιτροπή ναποβάλει στοιχεία σχετικά με το μέγεθος της ενίσχυσης και την χρήση της και να αναφέρει εάν θεωρεί ότι οι παλαιστινιακές αρχές είναι σε θέση να διαχειρίζονται την ενίσχυση σύμφωνα με τα κριτήρια που ισχύουν κατά κανόνα για τη διμερή ενίσχυση που χορηγούν τα κράτη μέλη της Ε.Ε.·

Απάντηση του κ. Patten εξ ονόματος της Επιτροπής

(18 Νοεμβρίου 2002)

Η Ένωση χορήγησε πλέον του 1,6 δισεκατ. ευρώ για μη επιστρεπτέες ενισχύσεις και δάνεια στους Παλαιστινίους κατά την περίοδο από το 1994 έως το Σεπτέμβριο 2002. Η οικονομική βοήθεια της Κοινότητας παρέχεταιπό τη μορφή αναπτυξιακών έργων, ανθρωπιστικής βοήθειας (μέσω της Υπηρεσίας Ανθρωπιστικής Βοήθειας — ECHO), στήριξης του προϋπολογισμού της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA) και της άμεσης δημοσιονομικής βοήθειας στην Παλαιστινιακή Αρχή (ΠΑ).

Ένας περιληπτικός πίνακας της κοινοτικής οικονομικής βοήθειας προς τους παλαιστίνιους από τη σύναψη των συμφωνιών του Όσλο διαβιβάζεται απευθείας στο Αξιότιμο Μέλος και στη γραμματεία του Κοινοβουλίου.

Εφιστάται η προσοχή του Αξιότιμου Μέλους σχετικά με τα αποτελέσματα της συνεδρίασης της 4ης Νοεμβρίου 2002 μεταξύ μελών του Κοινοβουλίου (Επιτροπή Δημοσιονομικού Ελέγχου, Επιτροπή προϋπολογισμού, ΕΞΩΤ) καιπαλλήλων της Επιτροπής, με θέμα τη βοήθεια της ΕΕ προς τους Παλαιστίνιους. Με την ευκαιρία αυτή διαβιβάστηκε σειρά εγγράφων της ΕΕ προς τους Παλαιστίνιους, ιδίως ένα έγγραφο για το ρόλο του ΔΝΤ στο πλαίσιο της Άμεσης Δημοσιονομικής Βοήθειας στην Παλαιστινιακή Αρχή το οποίο πρόκειται επίσης να σας αποσταλεί.
ΓΡΑΠΤΗ ΕΡΩΤΗΣΗ P-3364/02

υποβολή: Jos Ribeiro e Castro (UEN) προς την Επιτροπή

(20 Νοεμβρίου 2002)

Θέμα: Τα πορτογαλικά στο Euronews

Το Ευρωπαϊκό Κοινοβούλιο έχει επανειλημμένως αναγνωρίσει τη σημασία του τηλεοπτικού διαύλου Euronews. Την εκτίμηση αυτή συμμερίζεται ασφαλώς και η Επιτροπή. Για τον λόγο αυτό ο δίαυλος Euronews λαμβάνει σημαντική οικονομική ενίσχυση από την Ε.Ε.

Οι κοινοτικές οικονομικές ενισχύσεις δικαιολογούνται κυρίως από τη σημασία που ένα πολύγλωσσο κανάλι ευρωπαϊκής σύλληψης έχει όχι μόνο για την επικοινωνία μεταξύ ευρωπαίων αλλά, επίσης, για την γνωστοποίηση σε παγκόσμιο επίπεδο του ευρωπαϊκού σχεδίου και της ανάπτυξής του.

Πρόσφατα κυκλοφόρησε από τον τύπο ότι 16 πορτογάλοι επαγγελματίες που ασχολούνται με την εκπομπή του Euronews στα πορτογαλικά τελούνπό απόλυση κι ότι η ίδια η εκπομπή στα πορτογαλικά πρόκειται να σταματήσει. Σήμερα η δικτυακή θέση Internet www.euronews.net έχει και πορτογαλική έκδοση αλλά κατόπιν των ανωτέρω ειδήσεωνπάρχουν φόβοι ότι και αυτής το μέλλον είναι αβέβαιο.

Ως γνωστό, η πορτογαλική γλώσσα, ομιλουμένη από άνω των 200 εκατομ. άτομα, είναι η έκτη γλώσσα στον κόσμο και η τρίτη ευρωπαϊκή γλώσσα διεθνούς επικοινωνίας, αμέσως μετά τα αγγλικά και τα ισπανικά.

Σύμφωνα με τα τελευταία στοιχεία το Euronews το βλέπουν σήμερα σε 125 σπίτια και σε 78 χώρες σε ολόκληρο τον κόσμο.

Για τους ανωτέρω λόγους ερωτώ την Επιτροπή. Διαθέτει η Επιτροπή στοιχεία σχετικά με την επικείμενη απόλυση 16 πορτογάλων επαγγελματιών από το κανάλι Euronews; Τι είδους στοιχεία διαθέτει, προς ποιά κατεύθυνση τείνουν αυτά και για ποιό λόγο· Προτίθεται άραγε η Επιτροπή να λάβει κάποια πρωτοβουλία για να προστατεύσει τη συνέχιση της εκπομπής του Euronews στα πορτογαλικά· Σε τι ύψος ανέρχονται οι κοινοτικές οικονομικές ενισχύσεις που έλαβε το Euronews κατά τα έτη 2000, 2001 και 2002· Δεν θεωρεί η Επιτροπή ότι οι κοινοτικές οικονομικές ενισχύσεις προς το Euronews πρέπει οπωσδήποτε να χορηγούνταιπό τον όρο ότι το κανάλι Euronews θα διατηρήσει εξ άπαντος τις πολύγλωσσες εκπομπές, τουλάχιστον αυτές στις πλέον ομιλούμενες ευρωπαϊκές γλώσσες διεθνούς επικοινωνίας, οπόταν, κατάνάγκη, στα πορτογαλικά·

Απάντηση του κ. Prodi εξ ονόματος της Επιτροπής

(3 Ιανουαρίου 2003)

Κατά τα τρία τελευταία χρόνια, η Επιτροπή έχει συνεισφέρει πάνω από 4,1 εκατ. ευρώ στο Euronews (2 063 933 ευρώ το 2000· 1 375 956 ευρώ το 2001 και 687 978 ευρώ το 2002).

Τον Οκτώβριο του 2001πογράφηκε μια συμφωνία μεταξύ της Επιτροπής και του Euronews, στην οποία συμμετείχε πλήρως και το Κοινοβούλιο. Η συμφωνία αυτή προβλέπει συνέχιση της συνεργασίας μεταξύ της Επιτροπής και του Euronews για τα τρία επόμενα χρόνια, στη διάρκεια των οποίων θα μειωθεί σταδιακά η χρηματοδότηση ούτως ώστε θα πρέπει να αυξηθεί η συμπαραγωγή.

Η συμφωνία δεν αφορά θέματα προσωπικού, που παραμένουν εσωτερικήπόθεση του Euronews.

Η Επιτροπή συμμετέχει στις συνεχιζόμενες συζητήσεις σχετικά με την εξέλιξη της διάρθρωσης του Euronews. Μέχρι στιγμής το Euronews έχει μόνο πανευρωπαϊκή εμβέλεια και η Επιτροπή θα ήθελε να συνεχιστεί αυτό και με το νέο καθεστώς, παράλληλα με τη χρήση όσο το δυνατόν περισσότερων γλωσσών της Ευρωπαϊκής Ένωσης, περιλαμβανομένης και της πορτογαλικής.
ΓΡΑΠΤΗ ΕΡΩΤΗΣΗ E-3335/02

υποβολή: Alexander de Roo (Verts/ALE) προς την Επιτροπή

(26 Νοεμβρίου 2002)

Θέμα: Εμβόλια και ασφάλεια

Σε ζώα εκμετάλλευσης παρέχονται, κατά τη διάρκεια της ζωής τους, για διάφορους λόγους, πολλές φαρμακευτικές ουσίες και εμβόλια.

Στην Ολλανδία η καθημερινή πρακτική τόσο των κτηνιάτρων όσο και των εκτροφέων είναι να παρέχονται όσο το δυνατόν περισσότερες δόσεις με μία μόνο ένεση. Η βελόνα δεν αντικαθίσταται παρά μόνο όταν κοπεί ή καταστεί άχρηστη επειδή για κάποιο λόγο δεν διαπερνά πια το δέρμα του ζώου.

Σύμφωνα με την Κοινή Δήλωση της ΠΟΥ, του Unicef και του UNFPA (WHO/V&B/99.25) αυτός ο τρόπος εμβολιασμού δεν πρέπει να εφαρμόζεται σε ανθρώπους, δεδομένων των πολύ μεγάλων κινδύνων που συνεπάγεται κυρίως σε περίπτωση εκστρατειών μαζικού εμβολιασμού. Οι κίνδυνοι (διασταυρωμένης) μόλυνσης είναι πολύ μεγάλοι στο πλαίσιο των σημερινών κτηνιατρικών πρακτικών.

Δεν είναι άραγε της άποψης η Επιτροπή ότι στο προσεχές μέλλον θα πρέπει να εφαρμόζεται η αρχή της προφύλαξης κατά τις εκστρατείες μαζικού (προληπτικού) εμβολιασμού·

Συμμερίζεται άραγε η Επιτροπή την άποψη τουπογράφοντος ότι για τον εμβολιασμό των ζώων εκμετάλλευσης η βελόνα πρέπει ολόκληρη να απολυμαίνεται ή να αποστειρώνεται·

Απάντηση του κ. Byrne εξ ονόματος της Επιτροπής

(13 Ιανουαρίου 2003)

Η Επιτροπή συμμερίζεται σε μεγάλο βαθμό τις απόψεις του Αξιότιμου Μέλους του Κοινοβουλίου.

Η αρχή της προφύλαξης θα εφαρμόζεται κάθε φορά που θα εντοπίζονται επικίνδυνα φαινόμενα, προϊόντα ή διαδικασίες και οι επιστημονικές γνώσεις δεν θα επαρκούν για τον προσδιορισμό του κινδύνου.

Η χρησιμοποίηση καλά αποστειρωμένων και απολυμασμένων βελονών για τον εμβολιασμό ή τη χορήγηση φαρμακευτικών ουσιών στα ζώα καθώς και για πολλούς άλλους κτηνιατρικούς σκοπούς αποτελεί μία καλή κτηνιατρική πρακτική που έχει ως στόχο την παρεμπόδιση της μετάδοσης ασθενειών ανάμεσα στα ζώα.

Εντούτοις, η σωστή εφαρμογή των απαραίτητωνγειονομικών μέτρων στην περίπτωση εμβολιασμού των ζώων αποτελεί κατά κύριο λόγο ευθύνη των κτηνιάτρων ή του κατάλληλα εκπαιδευμένου προσωπικού που χορηγεί τα εμβόλια. Το κόστος των εν λόγω μέτρων θα πρέπει να είναι ανάλογο προς το όφελος που προκύπτει.
ΓΡΑΠΤΗ ΕΡΩΤΗΣΗ E-2567/02

υποβολή: Christopher Huhne (ELDR) προς την Επιτροπή

(16 Σεπτεμβρίου 2002)

Θέμα: Αυξήσεις των τιμών στη ζώνη του ευρώ

Προτίθεται η Επιτροπή να προχωρήσει σε καταμερισμό των προγνωστικών στοιχείων της Eurostat σχετικά με τις πιθανές αυξήσεις των τιμών που οφείλονται στη μετάβαση από τα εθνικά νομίσματα στο ευρώ — μέχρι και 0,2 τοις εκατό — ανά κράτος μέλος της ζώνης του ευρώ·

Προτίθεται να προβεί σε σύγκριση των αυξήσεων των ανωτέρω τιμών με τους θεσμικούς διακανονισμούς που πραγματοποιήθηκαν σε κάθε ένα από τα κράτη μέλη της ζώνης του ευρώ με στόχο την προστασία των καταναλωτών επισημαίνοντας, για κάθε κράτος μέλος, τις όποιες απαιτήσεις για ελέγχους τιμών,ποχρεωτική ή προαιρετική διπλή αναγραφή τιμών και όποιο άλλο μέτρο προβλέπεται για την αποφυγή των προσωρινών πληθωριστικών επιπτώσεων·

Απάντηση του κ. Solbes Mira εξ ονόματος της Επιτροπής

(11 Οκτωβρίου 2002)

Οι αναλύσεις της Eurostat όσον αφορά τον αντίκτυπο που είχε η μετάβαση στο ευρώ στον πληθωρισμό, βασίζονται στον εναρμονισμένο δείκτη των τιμών κατανάλωσης για το σύνολο της ζώνης του ευρώ. Δενπάρχουν αναλυτικότερα αριθμητικά στοιχεία για κάθε κράτος μέλος.

Οι αναλύσεις που αφορούν τη ζώνη του ευρώ έχουν πραγματοποιηθεί επί τη βάσει των τεχνικών των στατιστικών χρονολογικών σειρών οι οποίες, σε περίπτωση αναλυτικότερωνπολογισμών για κάθε κράτος μέλος, θα οδηγούσαν σε λιγότερο αξιόπιστες εκτιμήσεις.

Κατά συνέπεια, δεν είναι εφικτή η πραγματοποίηση της αιτούμενης σύγκρισης.
ΓΡΑΠΤΗ ΕΡΩΤΗΣΗ P-3397/02

υποβολή: Werner Langen (PPE-DE) προς την Επιτροπή

(22 Νοεμβρίου 2002)

Θέμα: Μείωση της καλλιεργούμενων εκτάσεων αμπέλου στην Ιταλία

Σύμφωνα με πρόσφατα δημοσιεύματα του Τύπου, οι καλλιεργούμενες εκτάσεις αμπέλου στην Ιταλία μειώθηκαν σχεδόν εν μία νυκτί περισσότερο από 20 %. Σύμφωνα με τα τελευταία στοιχεία της ιταλικής στατιστικήςπηρεσίας οι συνολικές καλλιεργούμενες εκτάσεις ανέρχονται σήμερα σε μόλις 675 000 εκτάρια αντί των 862 400 εκταρίων το έτος 1990. Η δραστική αυτή μείωση των καλλιεργούμενων εκτάσεων στην Ιταλία προκαλεί διάφορες εικοτολογίες καιποθέσεις.

Ερωτάται συνεπώς η Επιτροπή. Ποια στοιχεία έχει στη διάθεσή της σχετικά με την ετήσια μείωση των ιταλικών καλλιεργούμενων εκτάσεων αμπέλου από το 1990 μέχρι το 2000· ποια είναι η πραγματική πορεία της μείωσης αυτής και ποιες περιοχές και ποιες ποικιλίες αφορούν κατά το διάστημα αυτό οι αλλαγές όσον αφορά τις καλλιεργούμενες εκτάσεις·

Ποιες επιδοτήσεις έχουν καταβληθεί ετησίως στην ιταλική αμπελουργία από το 1990 μέχρι το 2000 και για ποιες καλλιεργούμενες εκτάσεις και ποια εικόνα παρουσιάζει συγκεκριμένα η απόσταξη ιταλικών οίνων κατά τη δεκαετή αυτή περίοδο·

Διαβλέπει, άραγε, η Επιτροπή μια συνάρτηση μεταξύ της αύξησης των πωλήσεων ιταλικών οίνων και της καλλιέργειας μη νόμιμων εκτάσεων και ποια μέτρα σκοπεύει να λάβει για να αντιμετωπίσει τις ενδεχόμενες αυτές καταχρήσεις·

Απάντηση του κ. Fischler εξ ονόματος της Επιτροπής

(12 Δεκεμβρίου 2002)

Η Επιτροπή δεν διαθέτει κανένα συγκεκριμένο στοιχείο όσον αφορά τις πληροφορίες στις οποίες αναφέρεται το αξιότιμο μέλος του Κοινοβουλίου.

Στο πλαίσιο της κοινής οργάνωσης της αμπελοοινικής αγοράς (ΚΟΑ), η οποία δημιουργείται με τον κανονισμό (ΕΟΚ) αριθ. 1493/1999(1) του Συμβουλίου, της 17ης Μαΐου 1999, τα κράτη μέληπέβαλαν στην Επιτροπή απογραφή του αμπελοοινικού τους δυναμικού.

Για την Ιταλία, από τα δεδομένα προκύπτει έκταση αμπέλων 792 440 εκταρίων στις αρχές της περιόδου 1999/2000, κατανεμημένης σε 263 817 εκτάρια για την παραγωγή οίνων ποιότητας παραγόμενων σε καθορισμένες περιοχές (VQPRD) και 528 623 εκτάρια (ha) για την παραγωγή επιτραπέζιων οίνων.

Από τα ίδια δεδομένα για την περίοδο 1990/1991 προκύπτει έκταση αμπέλων 936 457 ha κατανεμημένη σε 228 525 ha για την παραγωγή VQPRD και 707 932 ha για την παραγωγή επιτραπέζιων οίνων.

Σύμφωνα με τα στοιχεία αυτά οι ιταλικοί αμπελώνες έχουν μειωθεί κατά 16 % στις δέκα τελευταίες περιόδους (- 26 % για τους επιτραπέζιους οίνους).

Εάν τα δεδομένα στα οποία αναφέρεται το αξιότιμο μέλος του Κοινοβουλίου επιβεβαιωθούν, η Επιτροπή δεν θα παραλείψει να αποτείνει στο οικείο κράτος μέλος ερώτημα όσον αφορά τις σχετικές αποκλίσεις.

(1) ΕΕ L 179 της 14.7.1999.